กินยาคุมแบบ 21 เม็ด แล้วมี พสพ ระหว่างสัปดาห์ที่3ของยาแผงนั้น วันที่มี พสพ นั้นกินยาปกติ แต่วันต่อมาอีก 2 วันลืมกินยา วันที่3นึกได้เลยกินยาไป 2เม็ดตอนเช้า แล้วเย็นวันก็กินปกติ กินจนหมดแผง แล้วกินต่อแผงต่อไปโดยไม่ได้หยุด มีโอกาสที่จะท้องมากน้อยขนาดไหนค่ะ หรือถ้าไม่ประจำเดือนจะมาอีกตอนไหนค่ะ ตอนนี้พึ่งกินยาแผงนั้นได้7วัน มีอาการเจ็บหน้าอกค่ะ กลุ้มใจมากเลยค่ะ งงกับอาการที่เป็นอยู่
สวัสดีค่ะ หากได้ทานยาคุมกำเนิดทุกวันมาต่อเนื่องจนถึงวันที่มีเพศสัมพันธ์ ยาคุมกำเนิดก็จะช่วยป้องกันการตั้งครรภ์ได้มากกว่า 99%ส่วนการลืมทานยาหลังจากวันที่มีเพศสัมพันธ์ไปแล้วนั้น จะไม่ได้เพิ่มโอกาสในการตั้งครรรภ์จากการมีเพศสัมพันธ์ในวันที่ผ่านๆ มา แต่หากมีเพศสัมพันธ์นับตั้งแต่วันที่ลืมทานยาไป ก็จะมีโอกาสในการตั้งครรภ์เพิ่มขึ้นได้โดยปกติหากลืมทานยาคุมกำเนิด2 วัน และเหลือยาในแผงน้อยกว่า 7 เม็ด (ชนิด 21 เม็ด) ให้รีบทานยาคุมทันทีที่นึกได้ โดยให้ทานเม็ดล่าสุดที่ลืมทานทันที (คือเม็ดเมื่อวาน 1 เม็ด) และทานของวันนี้ในเวลาตามปกติ ซึ่งจะเท่ากับทาน 2 เม็ดใน 1 วัน และทานเม็ดที่เหลือตามเวลาเดิมของทุกวันเช่นเดียวกัน แต่เมื่อทานจนครบ 21 เม็ดแล้ว ไม่ต้องเว้นระยะ 7 วัน แล้วให้เริ่มทานแผงใหม่ต่อเลย ซึ่งย่อมจะทำให้ไม่มีประจำเดือนมา จนกว่าจะทานยาจนครบ 21 เม็ดของแผงใหม่นี้ และเว้นระยะ 7 วันเหมือนเเดิม ประจำเดือนก็จะมาช่วงเว้นระยะ 7 วันดังกล่าวค่ะ